เปิดใจ สตรีไทยนักธุรกิจและวิชาชีพที่ประสบความสำเร็จ
เราต้องการอนาคตเป็นอย่างไร เราต้องทำปัจจุบันให้ดีที่สุด,สหพันธ์สมาคมสตรีนักธุรกิจและวิชาชีพแห่งประเทศไทยในพระบรมราชินูปถัมภ์ (สสธวท.) ร่วมกับกระทรวงการพัฒนาสังคมและความมั่นคงของมนุษย์ (พม.) และสำนักงานโครงการพัฒนาแห่งสหประชาชาติ จัดพิธีมอบรางวัลเกียรติคุณสหพันธ์สมาคมสตรีนักธุรกิจและวิชาชีพแห่งประเทศไทยฯ ประจำ ปี 2561 แก่สตรีไทยผู้ประกอบธุรกิจและสตรีไทยผู้ประกอบวิชาชีพที่ประสบความสำเร็จ เพื่อเป็นแบบอย่างและสร้างภาพลักษณ์ที่ดีของสตรีนักธุรกิจและนักวิชาชีพ พร้อมกันนี้ยังได้มีการลงนามบันทึกข้อตกลงความร่วมมือในโครงการรณรงค์สร้างวินัยทางการเงิน ระยะที่ 2 ของ 6 ภาคี ได้แก่ สสธวท., พม., ตลาดหลักทรัพย์แห่งประเทศไทย, หอการค้าไทย, สมาคมธนาคารไทยและสภาองค์การพัฒนาเด็กและเยาวชนฯ ที่โรงแรมแกรนด์ ไฮแอท เอราวัณ เมื่อปลายสัปดาห์ที่ผ่านมา,สำหรับนักธุรกิจสตรีตัวอย่างและนักวิชาชีพสตรีตัวอย่างที่ได้รับรางวัลประเภทต่างๆ ในปีนี้มีจำนวนทั้งสิ้น 23 คน อาทิ วิภาดา ภารดีวิสุทธิ์ ธรรมาวรานุคุปต์ ผู้บริหารบลูริเวอร์ ที่ได้รับเลือกเป็นนักธุรกิจสตรีตัวอย่าง จากส่วนกลาง กล่าวว่า รางวัลต่างๆ ที่ได้มาช่วยเป็นกำลังใจให้เราได้ทำงานต่อไป ปัจจุบันมีลูกๆ มาช่วยงาน แต่นักธุรกิจรุ่นใหม่รุ่นเก่าก็มีมุมมองที่ต่างกัน เราได้เอาความคิดมาแลกเปลี่ยนและแชร์ไอเดียกัน กุญแจของธุรกิจอัญมณีนี้ต้องทำด้วยใจรัก ตั้งใจ อดทน และที่สำคัญต้องซื่อสัตย์ ทำงานกับคนหมู่มาก หูตาต้องสว่าง สำคัญต้องอัปเดตตลาดโลกให้ทัน,ด้าน รศ.ดร.เสาวณีย์ ไทยรุ่งโรจน์ อธิการบดีมหาวิทยาลัยหอการค้าไทย ได้รับเลือกเป็นนักวิชาชีพสตรีตัวอย่างกล่าวถึงวิธีที่ดีที่สุดในการทำนายอนาคตก็คือ การสร้างมันขึ้นมา ถ้าเราต้องการอนาคตเป็นอย่างไร เราต้องทำปัจจุบันให้ดีที่สุด เพื่อไปถึงอนาคตที่เราหวังไว้ ความสำเร็จต่างๆ เราต้องทำกรรมดีเอาไว้ มีตั้งแต่ความรับผิดชอบ ความซื่อสัตย์สุจริต มีวินัย เสียสละ และมีเมตตา ทั้งหมดเป็นคุณงามความดีที่เราต้องทำ ความสำเร็จในชีวิตของตน ถ้าในฐานะครู เราต้องรับผิดชอบสร้างอนาคตเด็ก ส่วนในการเป็นผู้บริหารมหาวิทยาลัย เราต้องมีวิสัยทัศน์เดินข้างหน้าอย่างไร ต้องก้าวทันสภาพแวดล้อม และโลกที่เปลี่ยน จะรอแก้ปัญหาเฉพาะหน้าไปวันๆ ไม่ได้เพราะยุคสมัยใหม่ต้องคิดตามโลก ทั้งสภาพแวดล้อม สังคม การ เมือง เศรษฐกิจ และเทคโนโลยี ต้องนำความรู้ทุกอย่างมาบูรณาการให้เป็นประโยชน์,ส่วนผู้ได้รับรางวัลสตรีนักอนุรักษ์โลก บุษบา จิราธิวัฒน์ จากกลุ่มบริษัท เซ็นทรัล จำกัด บอกว่า ธรรมชาติเป็นสิ่งสวยงาม เมื่อเราเห็นธรรมชาติเรามีความสุขและสบายใจ ทำให้ชีวิตมีพลัง จึงอยากสร้างจิตสำนึกของคนในการช่วยอนุรักษ์ธรรมชาติ การเปลี่ยนพฤติกรรมอาจเป็นไปได้ แต่เราเริ่มได้ทีละนิด เช่น ลดใช้ถุงพลาสติก แล้วหันมาใช้ถุงผ้า หรือกระทั่งพกปิ่นโต กล่องใส่อาหารเวลาไปซื้ออาหาร เป็นต้น ถ้าพวกเราเปลี่ยนวันละนิดวันละน้อยจนสุดท้ายจะกลายเป็นกิจวัตรประจำวันได้.
สหพันธ์สมาคมสตรีนักธุรกิจและวิชาชีพแห่งประเทศไทยในพระบรมราชินูปถัมภ์ (สสธวท.) ร่วมกับกระทรวงการพัฒนาสังคมและความมั่นคงของมนุษย์ (พม.) และสำนักงานโครงการพัฒนาแห่งสหประชาชาติ
สหพันธ์สมาคมสตรีนักธุรกิจและวิชาชีพแห่งประเทศไทยในพระบรมราชินูปถัมภ์,สสธวท.,พม.,บุษบา จิราธิวัฒน์,สตรีนักอนุรักษ์โลก